G

4. การวิจัยและพัฒนา

นโยบายการวิจัยพัฒนาของกลุ่มบริษัท มีเป้าหมาย ดังนี้

1.  ผลิตภัณฑ์ ต้องมีคุณภาพและรูปแบบได้มาตรฐานในระดับสากล

2.  เสนอความหลากหลาย และความรวดเร็ว ให้กับลูกค้าทุกระดับ

3.  เติบโตอย่างยั่งยืน และ ไม่สร้างผลกระทบต่อสังคมและสิ่งแวดล้อม

4.  ศักยภาพการผลิต ที่มุ่งเน้นเพิ่มขีดความสามารถในการแข่งขัน

สำหรับ บริษัท สยามภัณฑ์กรุ๊ป จำกัด (มหาชน) ซึ่งเป็นผู้แทนจำหน่ายผลิตภัณฑ์ของกลุ่ม
จะเน้นการวิเคราะห์และวิจัยความต้องการของตลาด พร้อมกับรับฟังคำแนะนำของผู้ใช้ผลิตภัณฑ์
และให้ข้อมูลที่มีสาระสำคัญแก่บริษัทย่อยผู้ผลิตเพื่อนำไปวิจัยพัฒนาและปรับปรุงเพื่อสร้างผลิตภัณฑ์ให้ได้ตรงตามความต้องการของตลาดโดยเร็วและมีคุณภาพ

บริษัทย่อย มีการวิจัยพัฒนาโดยมุ่งปรับปรุงเทคโนโลยีในการการผลิต เพื่อเพิ่มผลผลิต
สามารถผลิตสินค้ามากแบบในเวลาสั้น การออกแบบผลิตภัณฑ์ใหม่ๆ
โดยมีเจ้าหน้าที่และที่ปรึกษาทางเทคนิคทำการศึกษาและนำเทคโนโลยีใหม่ๆ
มาประยุกต์ใช้ในการผลิต อีกทั้งยังเป็นสมาชิกกับ องค์กร, สมาคม หรือสถาบันในระดับนานาชาติ
ซึ่งจะได้รับทราบข้อมูล ผลวิจัยและเทคโนโลยีใหม่ๆ เสมอ

การวิจัยและการพัฒนาของบริษัท พรีเมีย ลูบริแค้นท์ จำกัด

บริษัทเริ่มดำเนินการตั้งแต่ปี 2529
โดยได้รับความช่วยเหลือด้านเทคนิคโดยเฉพาะการตรวจสอบคุณภาพให้ห้องแลบฯจาก MITSUBISHI
OIL CORPORATION (JAPAN) ซึ่งปัจจุบันเปลี่ยนชื่อเป็น NIPPON OIL CORPORATION
โดยบริษัทได้ส่งเจ้าหน้าที่ไปศึกษาและเรียนรู้เทคโนโลยีที่ประเทศญี่ปุ่น
สำหรับเทคโนโลยีในการผลิตน้ำมันหล่อลื่นภายในประเทศปัจจุบันได้พัฒนาไปเทียบเท่ากับต่างประเทศแล้ว
ทั้งนี้สิ่งที่บ่งชี้ถึงประสิทธิภาพในการผลิตที่ดีกว่า คือ
ความสามารถในการควบคุมคุณภาพของน้ำมันหล่อลื่นที่ผลิตได้ซึ่งบริษัทก็ได้รับความช่วยเหลือทางเทคนิคจาก
บ. NIPPON OIL เช่นกัน

นอกจากนี้ทางบริษัทเป็นสมาชิกของ SOCIETY OF AUTOMOTIVE ENGINEER (SAE) และ
AMERICAN PETROLEUM INSTITUTE (API)
ซึ่งทั้งสองสถาบันจะเป็นผู้ที่ทำการค้นคว้าวิจัยเพื่อพัฒนารวมถึงกำหนดมาตรฐานของน้ำมันหล่อลื่นชนิดและเกรดต่างๆ
เพื่อให้ผู้ผลิตน้ำมันหล่อลื่นทั่วโลกถือปฏิบัติตาม
โดยน้ำมันหล่อลื่นที่จะผลิตออกมาจำหน่ายจะต้องผ่านการทดสอบคุณสมบัติในด้านต่างๆ
จึงจะสามารถระบุชนิด หรือเกรดของน้ำมันหล่อลื่นนั้นๆ ตามมาตรฐานของ API และ SAE ได้
โดยบริษัทมีการส่งผู้เชี่ยวชาญของบริษัทเข้าร่วมประชุมนานาชาติเพื่อให้ทันต่อเทคโนโลยีใหม่ๆอยู่เสมอ

บริษัทผู้ผลิตน้ำมันหล่อลื่นทั่วโลกที่เป็นสมาชิกของ API และ SAE
จะได้รับข่าวสารข้อมูลเกี่ยวกับการค้นคว้าวิจัยต่างๆ รวมถึงการเข้าร่วมประชุมสัมมนาวิชาการ
ทั้งนี้ในอุตสาหกรรมการผลิตน้ำมันหล่อลื่น บริษัทหรือโรงงานที่เป็นผู้ผลิตสารเพิ่มคุณภาพ
(Additive)
จะมีส่วนสำคัญในการค้นคว้าวิจัยเพื่อพัฒนาคุณภาพและคุณสมบัติของน้ำมันหล่อลื่นอีกทางหนึ่ง
บริษัทจะศึกษาจากความต้องการของตลาดเพื่อผลิตน้ำมันหล่อลื่นที่มีคุณสมบัติดีควบคู่ไปกับการควบคุมคุณภาพให้ได้มาตรฐานของ
API และ SAE

ตารางแสดงค่าใช้จ่ายเกี่ยวกับการวิจัยและพัฒนาของบริษัท พรีเมีย ลูบริแค้นท์ จำกัด

(หน่วย : พันบาท)

  ---------------------------------- -------------- -------------- --------------
  รายการ                             2545           2546           2547

  ค่าดูงานต่างประเทศ                    -              -              156.25

  ค่าฝึกอบรม                           52.00          68.05          128.58

  ค่าที่ปรึกษาบริษัท                       -              -              443.00

  ค่าฝึกอบรมและรับรองเจ้าหน้าที่ต่างประเทศ   126.32         63.68          -

  รวม                                178.32         131.73         727.83
  ---------------------------------- -------------- -------------- --------------

การวิจัยและการพัฒนาของบริษัท สยามลูบริแค้นท์อินดัสทรี่ จำกัด

เมื่อเริ่มดำเนินการผลิตจาระบี บริษัทได้รับความรู้ด้านเทคนิคจากบริษัท NATIONAL OIL WORK
ประเทศเบลเยี่ยม ตามสัญญาความช่วยเหลือด้านเทคนิค ในปัจจุบัน
บริษัทได้มีการปรับปรุงเทคโนโลยีเองโดยมีการส่งเจ้าหน้าที่และวิศวกรของบริษัทไปประชุมสัมมนาในระดับนานาชาติอย่างสม่ำเสมอ
รวมทั้งมีการจ้างผู้เชี่ยวชาญมาให้คำปรึกษาและพัฒนาระบบการผลิตอย่างต่อเนื่อง
โดยกลุ่มบริษัทสยามภัณฑ์ฯ ได้จัดให้มีหน่วยงานและเจ้าหน้าที่ทำการศึกษาผลิตภัณฑ์ต่างๆ
ร่วมกับที่ปรึกษาทางเทคนิคทั้งชาวไทยและชาวต่างประเทศ
รวมถึงบริษัทผู้ผลิตเครื่องจักรและอุปกรณ์ต่างๆ ที่ใช้ในการผลิต เพื่อปรับปรุงขั้นตอนการผลิต
และกระบวนการในการผลิต เพื่อเพิ่มประสิทธิภาพและลดต้นทุนอย่างต่อเนื่องและสม่ำเสมอ

นอกจากนี้ทางบริษัทเป็นสมาชิกของ National Lubricating Grease Institute (NLGI)
ซึ่งจะเป็นสถาบันที่ทำการค้นคว้าวิจัยเพื่อพัฒนาการผลิต และคุณภาพของจาระบี ทั้งนี้
ในอุตสาหกรรมการผลิตจาระบีจะมีลักษณะใกล้เคียงกับอุตสาหกรรมการผลิตน้ำมันหล่อลื่น
ซึ่งผู้ที่ผลิตสารเพิ่มคุณภาพ (Additive) จะมีส่วนสำคัญในการค้นคว้าวิจัยเพื่อพัฒนาสารเพิ่มคุณภาพ
ซึ่งจะทำให้จาระบีมีคุณสมบัติ และมีคุณภาพดียิ่งขึ้น อย่างไรก็ตาม
ทางบริษัทจะนำเอาข้อมูลและผลการวิจัยค้นคว้ามาใช้ควบคู่กับข้อมูลทางการตลาดเพื่อพัฒนาจาระบีให้ตรงกับความต้องการของลูกค้า

ตารางแสดงค่าใช้จ่ายเกี่ยวกับการวิจัยและพัฒนาของบริษัท สยามลูบริแค้นท์อินดัสทรี่ จำกัด

(หน่วย : พันบาท)

  ---------------------------------- -------------- -------------- --------------
  รายการ                             2545           2546           2547

  ค่าดูงานต่างประเทศ                    -              -              138.03

  ค่าฝึกอบรม                           60.88          52.15          69.48

  ค่าที่ปรึกษาบริษัท                       -              -              -

  ค่าฝึกอบรมและรับรองเจ้าหน้าที่ต่างประเทศ   39.39          29.42          -

  รวม                                100.27         81.57          207.51
  ---------------------------------- -------------- -------------- --------------

การวิจัยและการพัฒนาของบริษัท สยามแบตเตอรี่อินดัสทรี่ จำกัด

ตั้งแต่ปี 2513 – 2535 รวม 23 ปี ที่บริษัทได้รับความรู้และความช่วยเหลือจากบริษัท Noack AB
ประเทศสวีเดน อย่างใกล้ชิด ปัจจุบันบริษัทจึงมีช่างผู้ชำนาญคนไทยหลายคนเป็นที่เชื่อถือของบริษัท
Noack หลังจากปี 2535 บริษัทได้เข้าเป็นสมาชิกสมาคมอุตสาหกรรมแบตเตอรี่หลายแห่ง เช่น
Independent Battery Manufacturer Association (IBMA) , ABC ซึ่งในแต่ละปีทาง
IBMA จะทำการค้นคว้าวิจัยเพื่อพัฒนาเทคโนโลยีในการผลิตและพัฒนาประสิทธิภาพของแบตเตอรี่
โดยจะเน้นถึงการพัฒนาให้แบตเตอรี่มีกำลังไฟที่สูงขึ้น, เก็บไฟได้นานขึ้น
และพยายามลดขนาดและน้ำหนักลง รวมถึงการที่ผู้ใช้แบตเตอรี่จะสามารถใช้งานได้สะดวก อาทิ
ไม่ต้องชาร์ตไฟ หรือใช้เวลาในการชาร์ตน้อยลง หรือเติมน้ำกลั่นน้อย หรือไม่ต้องเติมบ่อย
(Maintenance Free) เป็นต้น

การเป็นสมาชิกของ IBMA
ทำให้บริษัทได้รับข่าวสารข้อมูลเกี่ยวกับการค้นคว้าวิจัยต่างๆอย่างสม่ำเสมอและรวดเร็ว
รวมถึงการเข้าร่วมประชุมสัมมนาวิชาการ หรือการเยี่ยมชมกิจการของสมาชิก
เพื่อแลกเปลี่ยนความรู้และประสบการณ์
ซึ่งแต่ละบริษัทจะมีเจ้าหน้าที่หรือที่ปรึกษาทางเทคนิคทำการวิจัยทดลองนำเอาเทคโนโลยีที่ได้รับจากทางสมาคม
หรือสมาชิกอื่นๆ มาพัฒนาและปรับปรุงการผลิตในโรงงานเพื่อให้ได้ผลิตภัณฑ์ที่มีคุณภาพดียิ่งขึ้น

ปัจจุบันบริษัทมีที่ปรึกษาเกี่ยวกับเทคโนโลยี่ในการผลิตแบตเตอรี่ โดย บริษัท สยามแบตเตอรี่
อินดัสทรี่ จำกัดได้ทำสัญญาเกี่ยวกับ Technical consultancy and cooperation contract
กับ MOLL-Batteries , Bad Staffelstein , Germany .โดยมีอายุสัญญา 3 ปี
เริ่มตั้งแต่มิถุนายน 2545 เป็นต้นมา

ตารางแสดงค่าใช้จ่ายเกี่ยวกับการวิจัยและพัฒนาของบริษัท สยามแบตเตอรี่อินดัสทรี่ จำกัด

(หน่วย : พันบาท)

  ---------------------------------- -------------- -------------- --------------
  รายการ                             2545           2546           2547

  ค่าดูงานต่างประเทศ                    1,477.27       1,312.99       1,025.55

  ค่าฝึกอบรม                           127.22         274.05         112.63

  ค่าที่ปรึกษาบริษัท                       355.20         355.58         365.01

  ค่าฝึกอบรมและรับรองเจ้าหน้าที่ต่างประเทศ   779.32         739.86         650.15

  รวม                                2,739.01       2,682.48       2,153.34
  ---------------------------------- -------------- -------------- --------------